Diari Oficial de la Generalitat Valenciana


Sumari del DOGV 4955, del 28-02-2005 (2005/2065)

ORDRE de 9 de febrer de 2005, de la Conselleria d'Agricultura, Pesca i Alimentació, per la qual es convoquen dèsset beques per a postgraduats per a transferència de tecnologia a la Direcció General d'Investigació i Innovació Agrària i Ramaderia.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4955

Data del DOGV
:   28-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2065


Data del document
:   11-02-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * enginyer
    * agronomia
    * ajuda pública
    * suport econòmic
    * assignació per estudis

ORDRE de 9 de febrer de 2005, de la Conselleria d'Agricultura, Pesca i Alimentació, per la qual es convoquen dèsset beques per a postgraduats per a transferència de tecnologia a la Direcció General d'Investigació i Innovació Agrària i Ramaderia. [2005/2065]
  
La Conselleria d'Agricultura, Pesca i Alimentació preveu la concessió de beques per a titulats mitjans i superiors amb la finalitat de completar la seua inicial formació acadèmica en temes relacionats amb l'agricultura i la ramaderia, donant-los l'oportunitat de conéixer de prop i de col·laborar en l'exercici professional en els aspectes de la realització d'assaigs i experiències, així com en activitats de transferència de tecnologia i de capacitació agrària. Amb això, es persegueix millorar el seu perfil i, per tant, aconseguir una millor adaptació a les necessitats de la societat, amb la qual cosa s'afavorirà la seua posterior integració en el món laboral.
  
Per això, fent ús de les facultats que em confereix el Decret 118/2003 d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, modificat pel Decret 199/2003 de 3 d'octubre, l'article 35 de la Llei, de la Generalitat Valenciana, 5/1983 de 30 de desembre, del Govern Valencià i, de conformitat amb el que estableix el Decret 108/1992 de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
Convocar concurs públic per a la concessió de dèsset beques, amb la finalitat de completar la formació acadèmica de titulats mitjans i superiors en temes d'experimentació agrària, així com en capacitació i transferència de tecnologia al sector agropecuari, millorant el seu perfil professional i facilitant la seua integració en el mercat laboral i aprovar les bases per les quals es regeix esta convocatòria, incloses en l'annex de la present ordre.
  
Segon
  
La dotació econòmica de les beques se sufragarà a càrrec del capítol IV, línia T4718000, del programa 542.20, dels Pressupostos de la Generalitat Valenciana per a l'any 2005. Esta línia es finança a càrrec del Fons Social Europeu.
  
Tercer
  
S'autoritza al director general d'Investigació i Innovació Agrària i Ramaderia perquè, en l'àmbit de les seues competències, adopte les mesures necessàries per al desenvolupament i aplicació de l'ordre.
  
Quart
  
Contra la present ordre que posa fi a la via administrativa es podrà interposar, potestativament, recurs de reposició davant del mateix òrgan que ha dictat l'acte en el termini d'un mes, comptat des de l'endemà de la publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà a la publicació, de conformitat amb el que estableixen els articles 10 i 46 de la Llei 29/1998 de 13 de juliol, reguladora de la Jurisdicció Contenciosa Administrativa. Tot això, sense perjuí que s'utilitze qualsevol altra via que es considere oportuna.
  
València, 9 de febrer de 2005
  
El conseller d'Agricultura, Pesca i Alimentació,
  
JUAN G. COTINO FERRER
  
ANNEX
  
Bases
  
Primera. Objecte
  
Les beques tenen com a objecte la formació de postgraduats en la realització d'assaigs i experiències agropecuàries, així com en activitats de capacitació rural i transferència de tecnologia als professionals agraris de la Comunitat Valenciana.
  
Segona. Número, classes de beques i titulació exigida
  
Les beques seran un total de dèsset, distribuïdes en les classes següents:
  
Classe A: destinada a enginyers agrònoms: 8 beques. Amb la finalitat de completar la seua formació acadèmica amb aspectes pràctics de l'exercici professional com ara el disseny i control d'experiències, així com planificació i realització d'activitats de capacitació i transferència de tecnologia.
  
Ubicació: Servici de Desenvolupament Tecnològic a Moncada: 4 places
  
Estació Experimental Agrària de Vila-real: 1 places.
  
Estació Experimental Agrària de Carcaixent: 2 places.
  
Estació Experimental Agrària d'Elx: 1 plaça.
  
Classe B: destinada a enginyers tècnics agrícoles: 9 beques, amb la finalitat de completar la seua formació acadèmica amb aspectes pràctics de l'exercici professional com ara la realització d'assaigs i experiències així com la realització d'activitats de capacitació i transferència de tecnologia.
  
Ubicació: Servici de Desenvolupament Tecnològic a Moncada: 2 places.
  
Estació Experimental Agrària de Vila-real: 2 places.
  
Estació Experimental Agrària de Carcaixent: 3 places.
  
Estació Experimental Agrària de Llutxent: 1 plaça.
  
Estació Experimental Agrària d'Elx: 1 plaça.
  
Tercera. Dotació, duració i pagament de les beques
  
Les huit beques per a enginyers agrònoms estaran dotades cada una amb 1.075,00 euros bruts mensuals, les nou beques per a enginyers tècnics agrícoles estaran dotades cada una amb 846,25 euros bruts mensuals.
  
Es finançaran a càrrec dels Pressupostos de la Generalitat Valenciana per a l'any 2005.
  
L'import de les beques, aplicades les retencions legals, s'abonaran mensualment, prèvia certificació del cap del Servici de Desenvolupament Tecnològic.
  
Per a cada convocatòria, el període de gaudi de les beques serà des del començament que s'assenyale per a estes en la resolució d'adjudicació, que serà objecte de publicació en el Diari Oficial de la Generalitat Valenciana, fins al dia 31 de desembre de 2005, es podran prorrogar les estes fins que el becari complete els dotze mesos de gaudi de la beca i a condició que existisca consignació pressupostària a este efecte en l'exercici de l'any 2006. La pròrroga serà concedida per resolució del director general d'Investigació i Innovació Agrària i Ramaderia.
  
Quarta. Formalització de sol·licituds i termini de presentació
  
Les sol·licituds, emplenades segons el model adjunt, aniran dirigides al director general d'Investigació i Innovació Agrària i Ramaderia. I en estes es farà constar la/s beca/s a la/s que s'opte. Estes es presentaran al Registre General d'esta Conselleria situada al carrer d'Amadeu de Savoia número 2, 46601 València, o tramitades per qualsevol de les formes que estableix l'article 38.4 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de quinze dies hàbils, a comptar des de l'endemà de la publicació de la present ordre en el Diari Oficial de la Generalitat Valenciana.
  
De conformitat amb la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades als efectes de l'article 3.7 de l'Ordre de 30 de maig de 1996, de la Conselleria d'Economia i Hisenda, els beneficiaris de la present línia de subvenció queden exonerats de l'obligació d'acreditar que estan al corrent de les seues obligacions tributàries i amb la Seguretat Social, atés que l'import total de l'ajuda concedida a cada beneficiari, persona física, no supera els trenta mil cinquanta euros amb seixanta-un cèntims (30.050,61€).
  
Quinta. Condicions i mèrits preferents
  
Junt amb la sol·licitud s'acompanyarà el currículum del sol·licitant i tot tipus de mèrits professionals que hauran de ser acreditats mitjançant compulsa, en el moment de presentació de sol·licituds.
  
Cada becari podrà gaudir d'un màxim de dos convocatòries.
  
Els sol·licitants hauran d'estar en possessió del permís de conduir tipus B.
  
Els sol·licitants hauran d'estar en possessió del títol d'enginyer agrònom o enginyer tècnic agrícola exigit, havent-lo obtingut amb posterioritat al curs acadèmic 1998/99.
  
El currículum es valorarà de conformitat amb el barem següent:
  
Expedient acadèmic: fins a 5 punts.
  
Cursos realitzats i mèrits professionals: fins a 3 punts.
  
Idiomes: fins a 1 punt.
  
Valencià: fins a 1 punt.
  
Sexta. Selecció
  
Per a l'examen de beques es constituirà una Comissió Avaluadora que estarà formada per:
  
President: Eduardo Primo Millo. director general d'Investigació i Innovació Agrària i Ramaderia.
  
Secretari: Francisco J. Illa Gómez. Cap de la Secció d'Informació.
  
Vocals: David Villalba Buendia. Cap de la Secció de Citricultura.
  
José Malagón Cañizares. Cap de la Secció de Fructicultura.
  
Víctor Real Boronat. Cap de la Secció de Capacitació.
  
Suplents:
  
President: Joan Sanz Bellver. Cap del Servici de Desenvolupament Tecnològic.
  
Secretari: Luis Granero Roses. director de l'Estació Experimental Agrària de Borriol.
  
Vocals: Pascual Lapica Boix. director de l'Estació Experimental Agrària de Vila-real.
  
Miguel Juan Delhom. director de l'Estació Experimental Agrària de Carcaixent.
  
Juan José Catalá Todolí. director de l'Estació Experimental Agrària de Llutxent.
  
Sèptima. Procés de selecció
  
1. La Comissió a què fa referència l'article anterior avaluarà els mèrits aportats per cada sol·licitant prenent en consideració únicament aquells que estiguen acreditats documentalment.
  
2. Els candidats que obtinguen 5 punts o més en la fase anterior seran convocats per a la realització d'una entrevista sobre coneixements generals en la matèria d'especialitat de la beca per la qual opten, la data de realització de la qual es farà pública mitjançant anunci en el tauler de la Conselleria d'Agricultura, Pesca i Alimentació (Amadeu de Savoia, 2, 46367 València) a la planta baixa i en la pàgina web del Servici de Desenvolupament Tecnològic (www.capa.gva.es/sdt), a partir del desé dia natural de la finalització del termini de presentació de sol·licituds. L'entrevista es valorarà amb un màxim de 4 punts.
  
Sumats els punts obtinguts en la fase primera i segona se seleccionaran els candidats per ordre de puntuació i s'exposarà la llista en el tauler esmentat durant 10 dies per a fase d'al·legacions. Transcorregut este termini la Comissió elaborarà la proposta de concessió en el termini de deu dies.
  
Octava. Concessió
  
Les beques seran adjudicades per resolució de la consellera d'Agricultura, Pesca i Alimentació a la vista de la proposta de la Comissió Avaluadora, en el termini màxim de dos mesos a partir del dia següent al de la finalització del termini de presentació de sol·licituds. La no-resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana, es consideraran denegades les sol·licituds que no figuren en la relació publicada.
  
Novena. Drets, obligacions i incidències dels becaris
  
Les beques són incompatibles amb el gaudi de qualsevol altra beca, ajuda o activitat laboral regular que impedisca el compliment de les obligacions com a becari. La infracció d'esta norma deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
L'acceptació de la beca en les condicions de la convocatòria suposarà, a més, les obligacions següents:
  
1. Les dades obtingudes dels estudis realitzats pels becaris són propietat de la Conselleria d'Agricultura, Pesca i Alimentació.
  
2. No publicar cap article, ni remetre cap comunicació a qualsevol entitat o organisme sobre matèries relacionades amb els temes de les beques, sense l'autorització prèvia del cap del Servici de Desenvolupament Tecnològic i, en tot cas, fent constar expressament el patrocini de la Conselleria d'Agricultura, Pesca i Alimentació.
  
El Servici de Desenvolupament Tecnològic ordenarà les activitats i establirà la dedicació dels becaris dins dels objectius de formació ja enunciats en l'article primer i amb una dedicació total de 35 hores setmanals.
  
El director general d'Investigació i Innovació Agrària i Ramaderia de la Conselleria resoldrà les incidències que es produïsquen durant el període de gaudi de les beques a proposta del cap del Servici de Desenvolupament Tecnològic i les podrà deixar sense efecte, amb audiència prèvia a l'interessat, en els casos següents:
  
- Incompliment de les seues obligacions.
  
- Deixar de reunir els requisits exigits en la present convocatòria.
  
Desena. Substitucions
  
Es constituirà una borsa de reserva per a cada classe de beca amb els aspirants que no resulten adjudicataris de les beques, prioritzats per ordre de puntuació, per a cobrir les vacants per incidències, renúncies, abandons o incompliments que puguen sorgir durant el període de gaudi.
  
Onzena. Cobertura sanitària